ΓΡΑΠΤΗ ΕΡΩΤΗΣΗ E-1237/01

υποβολή: Hiltrud Breyer (Verts/ALE) προς την Επιτροπή

(26 Απριλίου 2001)

Θέμα: Κυνήγι φάλαινας στις δανικές Φαρόες Νήσους

Με δεδομένη την ευρεία και δημόσια αγανάκτηση που προκαλεί εδώ και καιρό η διατήρηση της αιματηρής παράδοσης του κυνηγιού φαλαινών-πιλότων στις δανικές Φαρόες Νήσους;

Μπορεί η Επιτροπή να απαντήσει στις ακόλουθες ερωτήσεις:

1. Το άρθρο 1 του γερμανικού νόμου για την προστασία των ζώων, για παράδειγμα, αναφέρει ότι, χωρίς λογική αιτία, δεν επιτρέπεται να προκληθεί πόνος σε κανένα ζώο. Κατά τη φαλαινοθηρία στις Φαρόες Νήσους ολόκληρες ομάδες φαλαινών-πιλότων γνωρίζουν φρικτό τέλος. Θανατώνονται ακόμα και εγκυμονούσες φάλαινες και νεογέννητα. Πώς συμβιβάζεται το γεγονός αυτό με την ευρωπαϊκή αντίληψη για την προστασία των ζώων;

2. Αληθεύει ότι, όταν γίνεται λόγος για τη σφαγή ολόκληρων οικογενειών φαλαινών-πιλότων, η Δανία επικαλείται την ευθύνη σχετικά με τις εσωτερικές τηςποθέσεις (πολιτιστικά συμφέροντα) στις Φαρόες Νήσους, ενώ τα νησιά στο Βόρειο Ατλαντικό λαμβάνουν δημόσια οικονομική ενίσχυση ύψους περίπου 140 εκατομμυρίων ευρώ ετησίως;

3. Σύμφωνα με δημοσκοπήσεις, ο πληθυσμός της Δανίας αντιτίθεται στη θανάτωση των φαλαινών στις Φαρόες Νήσους. Επιπλέον, διεθνείς σύνδεσμοι για θέματαγείας συνιστούν να αποφεύγεται η κατανάλωση του κρέατος των φαλαινών-πιλότων, το οποίο έχει επιβαρυνθεί με βαρέα μέταλλα. Πώς είναι δυνατό να μη λαμβάνονταιπόψη όλα αυτά τα γεγονότα;

4. Αληθεύει ότι μεγάλο μέρος του κρέατος των θαλάσσιων θηλαστικών που έχουν θανατωθεί, δεν καταναλώνεται ως διατροφή, αλλά καταλήγει στη χωματερή;

5. Για ποιους λόγους μόνη η Δανία μεταξύ των ευρωπαϊκών χωρών καταψήφισε, στο πλαίσιο της τελευταίας Διεθνούς Επιτροπής για τις φάλαινες, τη δημιουργία χώρου προστασίας των φαλαινών μεταξύ της Αυστραλίας και της Νέας Ζηλανδίας, ενισχύοντας έτσι τη θέση της Νορβηγίας και της Ιαπωνίας, ως κρατών που στηρίζουν τη φαλαινοθηρία;

6. Χώρες, οι οποίες στο παρελθόν στήριζαν τη φαλαινοθηρία, όπως η Πορτογαλία, η Ισπανία και η Μεγάλη Βρετανία, εγκατέλειψαν αυτή την παράδοση, χωρίς ναποστούν πολιτιστική απώλεια. Πιστεύει η Επιτροπή ότι οι δανικές Φαρόες Νήσοι πρέπει να συμπεριφερθούν κατά τον ίδιο τρόπο;

Απάντηση της κας Wallstrm εξ ονόματος της Επιτροπής

(20 Ιουνίου 2001)

Τα κήτη προστατεύονται αυστηρά από την οδηγία για τα ενδιαιτήματα(1), η οποίαποχρεώνει τα κράτη μέλη να λαμβάνουν μέτρα για να εξασφαλίζουν ευνοϊκές συνθήκες για τη διατήρησή τους. Ωστόσο, η συνθήκη ΕΚ δεν ισχύει στις νήσους Φαρόες(2). Κατά συνέπεια, οι διατάξεις που βασίζονται στη συνθήκη ΕΚ και αποβλέπουν στην προστασία της φύσης δεν ισχύουν.

Η Κοινότητα δενποστηρίζει καμιά μορφή θήρας των κητών, ούτε το εμπόριο των προϊόντων που προκύπτουν από τη δραστηριότητα αυτή. Η Επιτροπή δεν διαθέτει ούτε συγκεκριμένα στοιχεία για την ύπαρξη μολυσματικών ουσιών στο κρέας των ζώων αυτών, ούτε στοιχεία για τον τελικό προορισμό του κρέατός τους.

Η Επιτροπήποστηρίζει, από πολύ καιρό, την οριστική απαγόρευση της εμπορικής φαλαινοθηρείας(3). Η διαφωνία απόψεων μεταξύ κρατών μελών έχει εμποδίσει ωστόσο την Κοινότητα να εκδώσει κοινή θέση σχετικά με την προσχώρησή της στη Διεθνή Επιτροπή για τις φάλαινες.

Όσον αφορά ταπόλοιπα σημεία, ιδίως τα ερωτήματα 2 και 5, εναπόκειται στις αρχές της Δανίας να απαντήσουν στο Αξιότιμο Μέλος του Ευρωπαϊκού Κοινοβουλίου διότι η Επιτροπή δεν είναι σε θέση να το πράξει.

(1) Οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών ενδιαιτημάτων και της άγριας πανίδας και χλωρίδας - ΕΕ L 206 της 22.7.1992.

(2) Πράξεις σχετικές με την προσχώρηση του βασιλείου της Δανίας, της Ιρλανδίας, του βασιλείου της Νορβηγίας και του Ηνωμένου βασιλείου της Μεγάλεης βρετανίας και της Βορείου Ιρλανδίας στις Ευρωπαϊκές Κοινότητες, πράξη σχετικά με τους όρους προσχώρησης και την αναπροσαρμογή των συνθηκών, δεύτερο μέρος: αναπροσαρμογή των συνθηκών, τίτλος II, λοιπές αναπροσαρμογές, άρθρο 27, ΕΕ L 73 της 27.3.1972. Συνθήκη ΕΚ, άρθρο 299 (πρώην άρθρο 227), 6.α).

(3) Ανακοίνωση της Επιτροπής στο Συμβούλιο για τη Διατήρηση των φαλαινών στο πλαίσιο της Διεθνούς Επιτροπής αλιείας της φάλαινας, έγγραφο COM(92)316 τελικό.